title: Joan Antoni Samaranch i Torelló
text: Joan Antoni Samaranch i Torelló (Barcelona, 17 de chulio de 1920 - †Barcelona, 21 d'abril de 2010), estió un interpresario y politico catalán. Estió president d'o Comité Olimpico Internacional (COI) dende 1980 dica 2001, d'o Comité Olimpico Espanyol (COE) dende 1967 dica 1970, y tamién, entre atros cargos politicos, estió lo zaguer president franquista d'a Deputación provincial de Barcelona, afiliato a Falange Española Tradicionalista y de las JONS, o partito unico d'o dictador.
  
  Estió un gran reformador d'os Chuegos Olimpicos y un pionero en a promoción d'o esporte ta discapacitatos en Espanya creyando a Federación d'Esporte ta Discapacitatos en 1968 y estando o prencipal impulsor d'os Chuegos Paralimpicos.
  
  Como esportista practicó fútbol, boxeyo, hipica, vela, golf, y especialment hockey sobre patins en a sección d'o RCD Espanyol a on chugaba de portero dica a meitat d'a decada de 1950, dimpués continó como directivo, entrenador d'a sección y d'a selección espanyola. Tamién fue o primer president d'a Federación Espanyola de Patinache y vicepresident d'a Federación Internacional.
  
  Prencipals reconoiximientos 
   1982: Copa Stadium, (Premios Nacionals d'o Esporte).
   1985: Medalla d'Oro d'a Cheneralidat de Catalunya.
   1988: Premio Prencipe d'Asturias d'os Esportes.
   1991: Concesión d'o Marquesau de Samaranch.
   Collar d'a Orden d'Isabel a Catolica.
   2006: Copia Olimpia (Premios Nacionals d'os Esportes).
  
  Referencias
  
  Vinclos externos
  
  Referencias 
  
  Muertos en Barcelona
  Naixius de Barcelona
  Interpresarios de Catalunya
  Politicos de Catalunya
  Presidents d'o Comité Olimpico Internacional
  Premio Princesa d'Asturias d'os Esportes
  1920 (naixencias)
  2010 (muertes)